5 Ka tsela e e tshwanang, fa re nna gone kwa dipokanong tsa rona tsa beke le beke le kwa dikopanong tse dinnye le tse dikgolo ngwaga le ngwaga, re bontsha gore re ema Bogosi jwa Modimo nokeng, re nonotshiwa ke moya o o boitshepo e bile re kgothatsa ba bangwe ka go bolela tumelo ya rona phatlalatsa. Sa botlhokwa le go feta, re nna le tshono ya go obamela Jehofa ka dithapelo tsa rona, dikakgelo le dipina. Dipokano tsa rona di ka tswa di rulagantswe ka tsela e e farologaneng le tsa Baiseraele le tsa Bakeresete ba lekgolo la ntlha la dingwaga, mme gone di botlhokwa ka tsela e e tshwanang. Dipokano tsa motlha wa rona di simologile jang? Fa o akanya ka tsela e di nnang di le mo nakong ka yone le kgang ya gore mateng a ditshupanako tse di sa diriseng betirii e sa le a dirwa dingwaga di le makgolo a mabedi a a fetileng, o ka nna wa akanya gore ditshupanako tseno ga di tlhole di na le mosola ope. Le fa go ntse jalo tshupanako eno e e sa diriseng betirii e sa ntse e ratiwa ke batho ba le bantsi. Di dirwa di le dimilionemilione ngwaga le ngwaga. Tlhwatlhwa ya tshupanako e e sa diriseng betirii e e rekwang go tswa kwa Switzerland e ile ya tlhatloga mo dingwageng tsa bosheng go gaisa tshupanako e e dirisang betirii. Le fa gone ditshupanako tseno di setse di dirwa ka tsela e ntšha, e e berekang botokanyana le e ditshitswana tse di mo teng ga yone di sa gotlhaneng fa dinaka tsa yone di ntse di tsamaya, batho ba sa ntse ba batlana le tsele tsa bogologolo e bile ba kopa batho ba ba baakanyang ditshupanako gore ba ba baakanyetse tsone.